armvectores/hy_wikipedia_2023 huggingface dataset:
Աղասար (լեռ)

Անվան այլ կիրառումների համար տե՛ս՝ Աղասար (այլ կիրառումներ)Աղասար, Դուջդաղ, լեռ Ադրբեջանի Օրդուբադի շրջանում (հյուսիս-արևմտյան մասում), Զանգեզուրի լեռնաշղթայում, Ներքին Ագուլիս գյուղի մոտ։ Լերկ է ու բուսականությամբ զուրկ։ Գտնվում է Գինդար լեռից մոտ 2 կմ հարավ։ Ծովի մակարդակից ունի մոտ 1260 մետր բարձրություն։ Լեռնաշղթան ձգվում է մինչև Նունիս գյուղի լեռնախմբերը։ Այս լեռան փեշին է գտնվում Ագուլիսի Մեծ Աստվածածին վանքի համալիրը։


== Ծանոթագրություններ ==
Օչերետյանկա (գյուղ, Չեռվոնոարմեյսկի շրջան)

Անվան այլ կիրառումների համար տե՛ս՝ ՕչերետյանկաՕչերետյանկա (ուկրաիներեն՝ Очеретянка), գյուղ Ուկրաինայի Ժիտոմիրի մարզի Չեռվոնոարմեյսկի շրջանում։ Հիմնադրվել է 1948 թվականին։
2001 թվականի տվյալներով Օչերետյանկա գյուղում բնակվում էր 828 մարդ։ Բնակավայրը զբաղեցնում է 2885 կմ² տարածք։ Բնակչության խտությունը կազմում էր 287 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բարոյան

Բարոյան, հայկական ազգանուն։


== Ազգանունը կրողներ ==
Հովհաննես Վաղարշակի Բարոյան (1906-1985), համաճարակաբան-վիրուսաբան։
Եփրատ Բարոյան (1902-1975), դերասան։


== Տես նաև ==
Պարոյան


== Ծանոթագրություններ ==
Ղազանչիի պատմության և մշակույթի անշարժ հուշարձանների ցանկ (Շիրակի մարզ)

Այս հոդվածը ներկայացնում է Շիրակի մարզի Ղազանչի գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 6 հուշարձան (12 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Զուզանա Ցիբիչկովա

Զուզանա Ցիբիչկովա (ի ծնե՝ Բորոշովա, սլովակ.՝ Zuzana Cibičková, օգոստոսի 26, 1988(1988-08-26), Komárno, Western Slovakia, Սլովակիայի Սոցիալիստական Հանրապետություն, Չեխոսլովակիայի Սոցիալիստական Հանրապետություն), սլովակ շախմատիստուհի, կանանց գրոսմայստեր (2011)։
2014 թվականի Սլովակիայի առաջնության չեմպիոն։
Սլովակիայի 2006, 2007 և 2008 թվականների պատանիների չեմպիոն (տարբեր տարիքային կատիգորիաներում)։
Սլովակիայի հավաքականի կազմում մասնակցել է չորս շախմատային օլիմպիադաների (2004, 2006, 2012 և 2018 թվականներ), Եվրոպայի երկու թիմային առաջնությունների (2017 և 2019 թվականներ), 2008 թվականի համաշխարհային ինտելեկտուալ խաղերին (բացի թիմային մրցումներից, մասնակցել է նաև կայծակնային և արագ շախմատի անհատական մրցաշարերին), երկու Միտրոպայի գավաթների (2005 և 2007 թվականներ, 2007 թվականին Սլովակիայի հավաքականը դարձել Է Եվրոպայի չեմպիոն)։ Մինչև 18 տարեկան երեխաների Եվրոպայի առաջնությունների (2004 և 2006 թվականներ․ երկու անգամն էլ թիմը նվաճել է բրոնզե մեդալներ, 2006 թվականինին նվաճել է նաև բրոնզե մեդալ 1-ին տախտակի մոտ)։
Աշխարհի և Եվրոպայի պատանեկան առաջնությունների բազմակի մասնակից տարբեր տարիքային կարգերում։ 2003 թվականի Եվրոպայի պատանեկան առաջնության հաղթող (մինչև 16 տարեկան)։
2012 և 2018 թվականների Եվրոպայի անհատական առաջնությունների, 2012 թվականի Եվրոպայի արագ շախմատի առաջնության մասնակից։


== Հիմնական մարզական արդյունքներ ==


== Վարկանիշի փոփոխություն ==


== Ծանոթագրություններ ==


== Արտաքին հղումներ ==
Личная карточка З. Цибичковой на сайте 365Chess
Выступления З. Цибичковой на шахматных олимпиадах
Выступления З. Цибичковой в кубках европейских клубов
Выступления З. Цибичковой в командных чемпионатах Европы среди девушек մինչև 18 տարեկան
Выступления З. Цибичковой в Кубках Митропы
Выступления З. Цибичковой в командных чемпионатах Европы
Выступления З. Цибичковой в командных чемпионатах Греции
Выступления З. Цибичковой в командных чемпионатах Словакии
Выступления З. Цибичковой в личных чемпионатах мира среди девушек
Выступления в личных чемпионатах Европы (карточка на имя З. Борошовой)
Выступления в личных чемпионатах Европы (карточка на имя З. Цибичковой)
Ֆեմինիզմը Հայաստանում

Ֆեմինիզմը Հայաստանում, տղամարդկանց հետ կանանց համար քաղաքական, սոցիալական և տնտեսական հավասարություն հաստատելու նպատակ հետապնդող շարժում: Հեղինակների մի մասի համաձայն, Հայաստանում գոյություն չունի որևէ ֆեմինիստական շարժում, սակայն հետազոտողների երկրորդ մասի կարծիքով, Հայաստանում առկա է քիչ թե շատ կազմավորված ֆեմինիստական շարժում և ակտիվիստներ:
Համաձայն Հասարակություն առանց բռնության հասարակական կազմակերպության գործադիր տնօրեն Աննա Նիկողոսյանի, «ֆեմինիզմը պայքար չէ տղամարդկանց դեմ։ Ֆեմինիզմը պայքար է ընդդեմ հասարակությունը քայքայող հայրիշխանության, բռնապետության, ստրկատիրության և անազատության»: Բնապահպան և ֆեմինիստ Աննա Շահնազարյանի կարծիքով, Հայաստանում կա ֆեմինիստական շարժում, որը «հախուռն չէ, հատվածական է, և որը, սակայն, չի հայտնվում քաղաքական օրակարգում»: Ինչպես նշվում է լրատվամիջոցներում, Հայաստանում կան լրագրող Նաիրա Գևորգյանը, Հայաստանում կան մի խումբ ֆեմինիստներ, ովքեր նախընտրելով անանուն մնալ, հրապարակախոսական հոդվածներ են գրում ու տարածում դրանք՝ փորձելով կոտրել ընդունված կարծրատիպերը: Գևորգյանի վկայությամբ, մարտի 8-ի առիթով հրապարակված տեքստում, որում ներկայացվում է տասնամյակների ընթացքում կանանց միջազգային օրվա իմաստի խեղաթյուրումը, ֆեմինիստները եզրակացնում են.


== Ծանոթագրություններ ==
Լա Շապել սյուր Շեզի

Լա Շապել սյուր Շեզի (ֆր.՝ La Chapelle-sur-Chézy), համայնք Ֆրանսիայում, գտնվում է Պիկարդիայի մարզում՝ Էնա գավառում։ Մտնում է Էսսոմ սյուր Մարն կանտոնի կազմի մեջ։ Համայնքի շրջանը՝ Շատո Տերրի։
Համայնքի INSEE կոդը՝ 02162:


== Բնակչություն ==
2010 թվականի տվյալներով՝ համայնքի բնակչությունը կազմում է 281 մարդ։ 


== Տնտեսություն ==
2010 թվականին համայնքի 171աշխատունակ (15-64 տարեկան) բնակիչներից 139-ը տնտեսապես ակտիվ էին, 32-ը՝ ոչ ակտիվ (ակտիվության ցուցանիշը կազմել է 81,3 %, 1999 թվականին եղել է 72,1 %)։ 139 տնտեսապես ակտիվ բնակիչներից աշխատում էին 126-ը (66 տղամարդ և 60կին), գործազուրկ էին 13 մարդ (5 տղամարդ և 8 կին)։ 32 տնտեսապես ոչ ակտիվ բնակիչներից 12-ը եղել են աշակերտներ կամ ուսանողներ, 7-ը՝ թոշակառուներ, 13-ը տնտեսապես ոչ ակտիվ էին այլ պատճառներով։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ, Լա Շապել սյուր Շեզի (ֆր.)
Էքսփլոյթս

Էքսփլոյթս (անգլ.՝ Exploits River), գետ Նյուֆաունդլենդ կղզում, Նյուֆաունդլենդ և Լաբրադոր (Կանադա) նահանգում, պատկանում է Ատլանտյան օվկիանոսի ավազանին։


== Աշխարհագրություն ==
Էքսփլոյթսը Նյուֆաունդլենդ կղզու ամենամեծ գետն է, իսկ նահանգում՝ երկրորդը (Չերչիլլայից հետո)։ Գետի գլխավոր վտակները Լոյդսն ու Վիկտորիան են, որոնք սկիզբ են առնում կղզու հարավ-արևմուտքից, հոսում են հյուսիս-արևելք և թափվում  Ռեդ Ինդիան Լեյք ծով։ Գետը հոսում է դեպի հյուսիս-արևելք, Բաջերայի մոտակայքում թեքվում է արևելք, Գրանդ Ֆոլս Ուինսոր քաղաքի մոտակայքում՝ հյուսիս-արևելք, և Բոտվու քաղաքի մոտ թափվում Նոտր Դամ ծովածոց (Ատլանտյան օվկիանոս)։ Գետի երկարությունը 246 կիլոմետր է, ավազանի մակերեսը զբաղեցնում է 11 հազար կմ² տարածք։


== Պատմություն ==
Անվան ծագումը, որը հիշատակվել է նաև Ջեյմս Կուկի գրքում 1774 թվականին, հայտնի չէ։ 1810-1811 թվականներին Դևիդ Բյուկենոմի գլխավորած արշավախումբը գետով բարձրացել է վեր և գտել այնտեղ բեոտուկերի ճամբար։
2003 թվականի փետրվարին ջրի մակարդակի կտրուկ բարձրացումը ավերածություններ է առաջացրել Բաջերա քաղաքում․ մի շարք շինություններ փլուզվել են, քաղաքի բնակչությունը՝ տեղահանվել։


== Ծանոթագրություններ ==
Ալեքսեյ Դանդուրյան

Ալեքսեյ Սերգեյի Դանդուրյան (հունիսի 26, 1905(1905-06-26), Թիֆլիս, Ռուսական կայսրություն), հայ խորհրդային բեմանկարիչ։


== Կենսագրություն ==
1925 թվականից Լենինգրադում զբաղվել է գործվածքեղենի և հախճապակու նկարազարդումով։ 1932 թվականին հրավիրվել է Երևան որպես թատերական նկարիչ։ 1965-1968 թվականին եղել է Մոսկվայի «Բալետ սառույցի վրա» պետական անսամբլի գլխավոր նկարիչը։
Գլխավոր գործերից են՝ Չայկովսկու «Կարապի լիճը» (1935), Վերդիի «Տրավիատա» (1936), Պուչչինիի «Բոհեմա» (1936, բոլորն էլ՝ Սպենդիարյանի անվան օպերայի և բալետի թատրոնում), Ալեքսանդր Այվազյանի «Քաջ Նազար» (1948, ըստ Դերենիկ Դեմիրճյանի, Երևանի երաժշտական կոմեդիայի թատրոն) ներկայացումների, «Անահիտ» (1947, Ա․ Սաֆարյանին, Յու․ Շվեցի հետ) կինոնկարի ձևավորումները։


== Ծանոթագրություններ ==


== Արտաքին հղումներ ==
Ալեքսեյ Դանդուրյանի ձևավորումները ՀԱՊ կայքում
Սուրբ Խաչ եկեղեցի (այլ կիրառումներ)

Սուրբ Խաչ եկեղեցի անունը կարող է վերաբերել.

Սուրբ Խաչ եկեղեցի, քաղաք Ախալքալաք (Վրաստան)
Սուրբ Խաչ եկեղեցի, կղզի Աղթամար (Թուրքիա)
Սուրբ Խաչ եկեղեցի, քաղաք Ապարան (Հայաստան)
Սուրբ Խաչ եկեղեցի, քաղաք Առնուվիլ լե Գոնես (Ֆրանսիա)
Սուրբ Խաչ եկեղեցի, քաղաք Բուրգաս (Բուլղարիա)
Սուրբ Խաչ եկեղեցի, քաղաք Դոնի Ռոստով (Ռուսաստան)
Սուրբ Խաչ եկեղեցի, քաղաք Երևան (Հայաստան)
Սուրբ Խաչ եկեղեցի, քաղաք Թբիլիսի (Վրաստան)
Սուրբ Խաչ եկեղեցի, գյուղ Լիճք (Հայաստան)
Սուրբ Խաչ եկեղեցի, գյուղ Մահլազան (Իրան)
Սուրբ Խաչ եկեղեցի, քաղաք Մոսկվա (Ռուսաստան)
Սուրբ Խաչ եկեղեցի, քաղաք Սամարա (Ռուսաստան)
Սուրբ Խաչ եկեղեցի, քաղաք Սոչի (Ռուսաստան)
Սուրբ Խաչ եկեղեցի, քաղաք Երևան, Արաբկիր վարչական շրջան (Հայաստան)
Սուրբ Խաչ եկեղեցի, գյուղ Դամալա, Վրաստան
Սուրբ Խաչ եկեղեցի, գյուղ Մեծ Արագյալ գյուղում (Վրաստան)
Սուրբ Խաչ եկեղեցի, գյուղ Գումբուրդո Վրաստան)
Սուրբ Խաչ եկեղեցի, գյուղ Խանդո Վրաստան)
Սուրբ Խաչ եկեղեցի, գյուղ Սուլդա Վրաստան)
Սուրբ Խաչ եկեղեցի, գյուղ Փոքր Պամաճ Վրաստան
Սուրբ Խաչ եկեղեցի, գյուղ Սազել Վրաստան
Սուրբ Խաչ եկեղեցի, գյուղ Մեծ Պամաճ Վրաստան)
Սուրբ Խաչ եկեղեցի, գյուղ Աբաթխև Վրաստան)
Սուրբ Խաչ եկեղեցի, գյուղ Գավառ  Հայաստան)


== Տես նաև ==
Երևման Սուրբ Խաչ եկեղեցի, քաղաք Ախալցխա (Վրաստան)
Երևման Սուրբ Խաչ եկեղեցի, քաղաք Ախալքալաք (Վրաստան)
Բաննի (խուտոր, Ֆրոլովսկի շրջան)

Բաննի (ռուս.՝ Банный), խուտոր Ռուսաստանի Վոլգոգրադի մարզի Ֆրոլովսկի շրջանի կազմում։
Բնակչությունը վերջին գրանցված տվյալներով կազմում էր 100 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
WordNet

WordNet, բառարանային տվյալների բազա անգլերենի համար։ Խմբավորում է անգլերեն բառերը ըստ հոմանիշների, որոնք կոչվում են synsets-ներ ներկայացնում է կարճ, ընդհանուր իմաստներ։ Նպատակն է ստեղծել բառարանի և թեզաուրուսի համդրում, որը ավելի կիրառական է՝ առաջարկելով տեքստի ավտոմատ վերլուծություն և արհեստական ինտելեկտ։


== Արտաքին հղումներ ==
WordNet-ի պաշտոնական կայք
Ալգեթի (Մառնեուլի շրջան)

Ալգեթի (վրաց.՝ ალგეთი), գյուղ Վրաստանում։ Գտնվում է Քվեմո Քարթլիի մարզի Մառնեուլի շրջանում։


== Դիրք ==
Գյուղը գտնվում է ծովի մակարդակից 300 մետր բարձրության վրա։ Շրջկենտրոն Մառնեուլից հեռու է 7 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 4253 մարդ։


== Ծանոթագրություններ ==
Ֆերե Կենսե

Ֆերե Կենսե (ֆր.՝ Ferreux-Quincey), համայնք Ֆրանսիայի Գրանդ Էստ մարզի Օբ գավառում։
Բնակչությունը 2008 թվականի դրությամբ կազմում է 340 մարդ, բնակչության խտությունը` 22.19 մարդ/կմ²։ Բնակավայրը զբաղեցնում է 15.32 կմ² տարածք։


== Աշխարհագրություն ==
Գտնվում է Փարիզ քաղաքից 105 կմ հարավ-արևելք, Շալոն ան Շամպայն քաղաքից` 80 կմ հարավ-արևմուտք, Տրուա քաղաքից` 39 կմ հյուսիս-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 218 աշխատունակ (15-64 տարեկան) բնակիչ, որոնցից ակտիվ էին 143-ը, իսկ ոչ ակտիվները` 75։ Ակտիվության ցուցանիշը կազմում է 65,6 %։ 143 աշխատունակ մարդկանցից աշխատել է 131 անձ (74 տղամարդ և 57 կին)։ Գործազուրկ են եղել 12 անձ (5 տղամարդ և 7 կին)։ 75 անաշխատունակներից 18-ը եղել են աշակերտներ կամ ուսանողներ, 37-ը` թոշակառուներ, իսկ 20-ը չեն աշխատել տարբեր պատճառներով։


== Տես նաև ==
Օբ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ալմաստ (այլ կիրառումներ)

Ալմաստ կարող է նշանակել՝

Ալմաստ, միներալ, զուտ ածխածնի (C) բյուրեղային ձևափոխությունը։
Ալմաստ, Ալեքսանդր Սպենդիարյանի օպերան։ Բեմադրվել է 1930 թվականին։
Ալմաստ (ֆիլմ), 1985 թվականին «Հայֆիլմ» կինոստուդիայում նկարահանված հայկական ֆիլմ
Ալմաստ (ընկերություն), կտրող-հղկող գործիքներ արտադրող գործարան Երևանում
Ժողովածու (1156)

Ժողովածու (1156), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 1156 թվի տակ։ Ձեռագիրը գրվել է 18-րդ դարում 1751 թվականից առաջ։ Գրված է թղթի վրա, որը ունի 20,5X15 չափս։ Ձեռագիրը կազմված է 235 թերթից։ Գրված է միասյուն, նոտրգրով։ Կազմը` կաշեպատ տախտակ դրոշմազարդ։ Հիշատակարաններ հետագայի՝ աստառ Ա։


== Բովանդակություն ==
Գր․ Նարեկացւոյ, Վարդ. Արևելցւոյ, Որոգինէսի Մեկութիւնք Երգոց երգոյն։


== Ծանոթագրություններ ==
Ծանծաղ (լիճ)

Անվան այլ կիրառումների համար տե՛ս՝ Ծանծաղ (այլ կիրառումներ)Ծանծաղ, լիճ Հայաստանի Սյունիքի մարզում, Սյունիքի բարձրավանդակում, Գորիս քաղաքից 2 կմ արևմուտք, ծովի մակարդակից 1658 մ բարձրության վրա։ Մակերեսը 5 հա է։


== Ծանոթագրություններ ==
Ուղևորություն դեպի Հնդկաստան

«Ուղևորություն դեպի Հնդկաստան» (անգլ.՝ A Passage to India), ռեժիսոր Դևիդ Լինի դրաման է, որը թողարկվել է 1984 թվականին։ Էդվարդ Ֆորսթերի համանուն վեպի էկրանավորումն է։ Դևիդ Լինի կարիերայի վերջին ֆիլմն է։


== Սյուժե ==
Ֆիլմի գործողությունները կատարվում են 1920-ական թվականներին։ Երիտասարդ հնդիկ բժիշկը ուղեկցում է անգլիացի զբոսաշրջիկներին դեպի քարանձավներ։ Նրանցից մեկը մեղադրում է բժշկին բռնաբարության մեջ։ Բժշկին ձերբակալում են։ Իր անմեղությունը ապացուցելը այդքան էլ դյուրին չէր, հաշվի առնելով այն փաստը, որ նրան դեմ է բրիտանական գաղութային համակարգը, որտեղ նրա խոսքը ոչինչ չի նշանակում սևամորթի խոսքի։


== Դերերում ==
Ջուդի Դևիս — Ադելա Քուեսթեդ
Պեգի Էշկրոֆտ — տիկին Մուր
Վիկտոր Բաներջի — բժիշկ Ազիզ Ահմեդ
Ջեյմմս Ֆոքս — Ռիչարդ Ֆիլդինգ
Ալեք Գինես — պրոֆեսոր Գոդբուլ
Նայջել Հեյվելս — Ռոնի Խիսլոլ
Մայքլ Կալվեր — մայոր Մակբրայդ
Քլայվ Սվիլթ — մայոր Քելենդար
Արտ Մալիկ — Ալի
Սաիդ Ջաֆրի — փաստաբան Համիդուլա
Ռոշան Սեն — փաստաբան Ամրիտ Ռաո
Ռիչարդ Ուիլսոն — Թյորնեն
Դինա Պատհակ — Համիդուլի կինը


== Ստեղծում ==
«Ռայանի դուստրը» ֆիլմի բացասական արձագանքներից հետո, Լինը մտադրվում է իրականացնել վաղեմի երազանքը՝ էկրանավորել Էդվարդ Ֆորսթերի   «Ճանապարհորդություն դեպի Հնդկաստան» վեպը։ Ռեժիսորը փորձում էր էկրանավորման թույլտվություն ձեռք բերել հեղինակից, բայց այն բանից հետո, երբ Ֆորսթերը Լոնդոնի Կատակերգության թատրոնում դիտում է ֆիլմի սցենարիստ Սանտա Ռամա Ռաուի ներկայացումը,  հրաժարվում է վաճառել այն։ Ֆորսթերի մահից հետո ֆիլմի պրոդյուսեր Ջոն Բրաբուրնին հաջողվել է գնել այն։


== Մրցանակներ և անվանակարգեր ==
1984 — ԱՄՆ-ի Ազգային կինոքննադատների խորհրդի մրցանակ՝ լավագույն ֆիլմ, լավագույն ռեժիսոր (Դևիդ Լին), տղամարդու լավագույն դեր (Վիկտոր Բաներջի), լավագույն դերասանուհի (Պեգի Էշկրոֆտ)։
1985 — երկու «Օսկար» մրցանակ՝ երկրորդ պլանի լավագույն դերասանուհի (Պեգի Էշկրոֆտ), լավագույն օրիգինալ երաժշտություն (Մորիս Ժար), ինչպես նաև 9 անվանակարգ՝ լավագույն ֆիլմ  լավագույն ռեժիսոր, լավագույն հարմարեցված սցենար, լավագույն դերասանուհի, լավագույն օպերատորական աշխատանք, նկարիչ-բեմադրողի լավագույն աշխատանք, հագուստի լավագույն ձևավորում, լավագույն ձայն, լավագույն մոնտաժ
1985 — «Ոսկե գլոբուս» երեք մրցանակ։ Օտարալեզու լավագույն ֆիլմ, երկրորդ պլանի լավագույն դերասանուհի, լավագույն օրիգինալ երաժշտություն։ Բացի այդ ֆիլմը առաջադրվել էր  «լավագույն ռեժիսոր» և  «լավագույն սցենար» կատեգորիաներում
1985 — առաջադրվել է ԱՄՆ-ի ռեժիսորների գիլդիայի մրցանակի՝ գեղարվեստական ֆիլմի լավագույն ռեժիսուրայի համար
1985 — Առաջադրվել է ԱՄՆ-ի սցենարիստների գիլդիայի մրցանակի՝ լավագույն հարմարեցված սցենարի համար
1986 — BAFTA մրցանակ լավագույն դերասանուհու, ինչպես նաև 8 անվանակարգ՝ լավագույն ֆիլմ, լավագույն հարմարեցված սցենար, լավագույն դերասան,  երկրորդ պլանի լավագույն դերասան, լավագույն երաժշտություն, լավագույն օպերատորական աշխատանք, նկարիչ-բեմադրիչի լավագույն աշխատանք, լավագույն հագուստի դիզայներ
1986 —  «Գրեմմի» մրցանակի անվանակարգ` լավագույն օրիգինալ սաունդթրեքի համար


== Ծանոթագրություններ ==


== Արտաքին հղումներ ==
«Ուղևորություն դեպի Հնդկաստան»(անգլ.) ֆիլմը Internet Movie Database կայքում
««Ուղևորություն դեպի Հնդկաստան»»(անգլ.) ֆիլմը Allmovie կայքում:
Մահափորձ Ալի Խամենեի վրա

Մահափորձ Ալի Խամենեի վրա, զինված հարձակում Իրանի նորընտիր նախագահ, հետագայում՝ հոգևոր առաջնորդ Ալի Խամենեիի վրա, որն իրականացվել է 1981 թվականի հունիսի 27-ին։ Երբ հունիսի 27-ին Ալի Խամենեին Աբուզար մզկիթում ճառով դիմել է ներկաներին, պայթել է նրա առջև դրված ձայնագրիչ սարքի մեջ առկա ռումբը։ Արդյունքում, վնասվել են Խամենեիի ձեռքը, ձայնալարերը և թոքերը։


== Նախապատմություն ==
1981 թվականի ամռանը տեղի ունեցած սպանություններն սկսվել են Ալի Խամենեիի վրա հարձակմամբ և շարունակվել Թեհրանում Իրանի Իսլամական Հանրապետության հանրապետական կուսակցության կենտրոնական շտաբում ռումբի պայթյունով։


== Մահափորձ ==
Աբոլհասան Բանիսադրի հրաժարականից հինգ օր անց՝ օրվա նորությունը եղել է Իրան-իրաքյան պատերազմը, որը հաջորդել էր զինված հակամարտության հայտարարմանը։ 1981 թվականի հունիսի 27-ին, երբ Ալի Խամենեին վերադարձել էր ռազմաճակատից և այցելել Ռուհոլլահ Խոմեյնիին, մեկնել է Աբուզար մզկիթ՝ մասնակցելու և ելույթ ունենալու շաբաթօրյա աղոթքին։ Այդ ժամանակ Ալի Խամենեին եղել է Ռուհոլլահ Խոմեյնիի ներկայացուցիչը Ազգային պաշտպանության բարձրագույն խորհրդում։ Առաջին աղոթքից հետո, Այաթոլահ Խամենեին սկսել է պատասխանել ներկաների հարցերին։ Ալի Խամենեի առջև դրված են եղել թղթեր և ձայնագրող սարքավորում, որը գործարկվել է երիտասարդի կողմից։ Ձայնագրման մեկնարկի կոճակը սեղմելուց մեկ րոպե անց՝ ձայնագրիչից լսվել է ուժեղ շվվոց և տեղի է ունեցել պայթյուն։ Պայթյունից անմիջապես հետո, մզկիթում աղոթող պետական պաշտոնյաները ասել են, որ ձայնագրիչը բաժանված է եղել երկու մասերի, իսկ ձայնագրիչի արտաքին հատվածում գրված է եղել «Forqan Group-ի նվերը Իսլամական հանրապետությանը»։
Այաթոլահ Խամենեի ապաքինումը ձգվել է մի քանի ամիս, իսկ ձեռքը, ձայնալարերը և թոքերն էականորեն վնասվել էին։


=== Ոճրագործ ===
Համաձայն իրանական աղբյուրների՝ որոշ մարդիկ նշել են, որ մահափորձի կազմակերպիչը եղել է Furqan Group-ի ղեկավար Մասուդ Թաքի Զադեն։ Մյուսներն էլ նշել են, որ հանցագործը եղել է Իրանական ժողովրդի մոջահեդների կազմակերպության ղեկավարներից Մոհամադ Ջավադ Քադիրին։
Քաղաքական ակտիվիստ Իրաջ Մեսդաքին իր հոդվածում ժխտում է Քադիրիի կազմակերպիչ լինելը և նշում, որ հնարավոր կազմակերպիչը եղել է Օրուջ Ամիր Խան Զադեն։ Իսլամական հեղափոխության փաստաթղթերի կենտրոնը փաստում է, որ ձայնագրիչը տեղադրել է Մասուդ Թաքի Զադեն։


== Ծանոթագրություններ ==
Չեթ Հանթլի

Չեսթեր Ռոբերտ «Չեթ» որսորդական (անգլ.՝ Chester Robert «Chet» Huntley , դեկտեմբերի 10, 1911(1911-12-10), Cardwell, Ջեֆերսոն շրջան, Մոնտանա, ԱՄՆ - մարտի 20, 1974(1974-03-20), Big Sky), ամերիկյան ռադիո և հեռուստամեկնաբան, որը լայնորեն հայտնի է NBC հեռուստաալիքում Դեյվիդ Բրինկլիի հետ համատեղ երեկոյան նորությունների թողարկման շնորհիվ` The Huntley-Brinkley Report, այստեղ աշխատել է 1956 թվականից 14 տարի։


== Կենսագրություն ==
Ծնվել է 1911 թվականի դեկտեմբերի 10-ին Մոնտանա նահանգի Քարդվել քաղաքում ՝ Փերսի Ադամս Հանթլիի և Բլանշ Ուոդին Հանթլի ընտանիքում։ Նա ընտանիքի չորս երեխաներից ավագն էր և միակ որդին։ Նրա հայրը հեռագրագետ էր և  աշխատել է Խաղաղօվկիանոսյան Հյուսիսային երկաթուղում (անգլ.՝ Northern Pacific Railway) և ընտանիքը հաճախ տեղափոխվել է Մոնտանա նահանգի տարբեր քաղաքներ, երբ Չեսթերը  երեխան էր։
Ավարտելով Մոնտանայի Ուայթհոլի ավագ դպրոցը, նա հաճախել է Բոզմենի Մոնտանայի պետական ​​համալսարան, որտեղ նա դարձել է Սիգմա Ալֆա Էփսիլոնի եղբայրության անդամ։ Այնուհետև նա հաճախել է Սիեթլի Կորնիկի արվեստի քոլեջ և 1934 թվականին ավարտել է Վաշինգտոնի համալսարանը՝ խոսքի ոլորտի մասնագիտությամբ։
Հանթլին ռադիոյում կարիերան սկսել է Սիեթլի «KIRO (AM)» ռադիոկայանում լուրերի թողարկումներում, այնուհետև աշխատել է Սպոկանի ռադիոկայաններում և Պորտլենդում։ 1956 թվականին Չեթ Հանթլին սկսել է աշխատել NBC-ի համար, Դեյվիդ Բրինկլի  հետ համատեղ վարելով «The Huntley-Brinkley Report»-ը։ 
Մահացել է 1974 թվականի մարտի 20-ին` Բիք Սքայ քաղաքում` թոքերի քաղցկեղից։ Թաղվել է Բոզմենում՝ Sunset Hills գերեզմանատանը։ 
1956 թվականին Հանթլիին շնորհվել է Alfred I. duPont Award մրցանակը։ 1988 թվականին ընդգրկվել է ամերիկյան «Հեռուստատեսության փառքի սրահում»։ 
Նա ամուսնացած էր երկու անգամ` Ինգրիդ Ռոլինի (1936-1959) և Թիփի Ստրինջերի (1959-1974) հետ։ Առաջին ամուսնությունից ուներ երկու դուստր։


== Ծանոթագրություններ ==


== Արտաքին հղումներ ==
Chet Huntley (անգլ.)
HUNTLEY CHET - U.S. Broadcast Journalist (անգլ.)
Ցենթինգ

Ցենթինգ (գերմ.՝ Zenting), կոմունա Գերմանիայում, Բավարիայում։
Ենթարկվում է Ստորին Բավարիայի ղեկավարությանը։ Մտնում է Ֆրայունգ Գրաֆենաու շրջանի կազմի մեջ։ Բնակչությունը կազմում է 1157 մարդ (2010 թվականի դեկտեմբերի 31-ի տվյալներով)։ Զբաղեցնում է 21,74 կմ² տարածք։ Պաշտոնական կոդը՝ 09 2 72 152:


== Ծանոթագրություններ ==


== Արտաքին հղումներ ==
Պաշտոնական կայք
Ասկերանի դեպքեր

Ասկերանի դեպքեր. ընդհարումներ Ասկերանի հայ բնակչության և ադրբեջանցի ագգայնամոլների միջև։ Տեղի են ունեցել 1988-ի փետրվարի 21-ին։ Հայաստանի հետ վերամիավորվելու մասին ԼՂԻՄ ժողովական պատգամավորների մարզխորհրդի 1988-ի փետրվարի 20-ի որոշումից հետո ադրբեջանցի ծայրահեղականները որոշել են մտնել Ստեփանակերտ և այնտեղ կարգ ու կանոն հաստատել»։ Ամբոխը՝ 8 հզ-ից ավելի) Աղդամի կողմից շրաժվել է դեպի Ասկերանի շրջան, ներխուժել նավթամթերքի ձեռնարկություն. գազի զրասենյակ, կոմունալ ծառայության կոմբինատ, ջարդել սարքավորումները, տրանաղուտի միջոցները. տեխնիկան ու գույքը, հրդեհել ալրաղացը և ՆԳ պետավտոտեսչության կետը։
Սևաջուր

Սևաջուր, Կարասու, Ջանահմեդ, գետ Հայաստանի Գեղարքունիքի մարզում։ Սկիզբ է առնում Սևանի լեռների հարավարևելյան մասից և Մեծ Մասրիկ գյուղի մոտ աջից միախառնվում Մասրիկ գետին։ Երկարությունը 14 կմ է։


== Ծանոթագրություններ ==
(8414) Ացուկո

(8414) Ացուկո (անգլ.՝ Atsuko), աստերոիդ աստերոիդների հիմնական գոտում։ Հայտնաբերվել է 1996 թվականի հոկտեմբերի 9-ին Սեյձի Ուեդայի և Հիրոսի Կանեդայի կողմից Կուշիրոյում։
Միջին հեռավորությունը Արեգակից կազմում է 2,384977 ա. մ., առավելագույնը մոտենում է 2,1314 ա. մ. հեռավորության վրա և հեռանում 2,6386 ա. մ.։ Արեգակի շուրջ մեկ ամբողջական պտույտ է կատարում 1345,32 երկրային օրվա ընթացքում, իր ուղեծրով շարժվելով միջինում 0,267595 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,2° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8414) Ացուկո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մոսեխոն

Մոսեխոն (իսպ.՝ Mocejón), մունիցիպալիտետ Իսպանիայում։ Գտնվում է Տոլեդո պրովինցիայի Կաստիլիա Լա Մանչա ինքնավար համայնքի կազմում։ Մունիցիպալիտետը գտնվում է Լա Սագռա շրջանում։ Տարածքը կազմում է 30,6 կմ2, բնակչությունը` 4895 մարդ (2010 թվականի տվյալներով)։ Պրովինցիայի վարչական կենտրոնից գտնվում է 11 կմ հեռավորության վրա։


== Բնակչություն ==


== Ծանոթագրություններ ==


== Արտաքին հղումներ ==
պաշտոնական կայք
Diputación de Toledo
Sitio Web oficial del Excmo. Ayuntamiento de Mocejón
Agrupación del PSOE de Mocejón
Libros sobre Mocejón
Լիա Քամալյան

Լիա Արշավիրի Քամալյան (1929, սեպտեմբերի 10, Ստեփանակերտ - 2005, հուլիսի 21, Երևան), հայ վիրուսաբան, իմունաբան։ Բժշկական գիտությունների դոկտոր (1968), պրոֆեսոր (1972)։


== Կենսագրություն ==
1950 թվականին ավարտել է Երևանի պետական բժշկական ինստիտուտը։ 1961-1971 թվականներին եղել է ՀԽՍՀ ԳԱ ռադիոկենսաբանության ԳՀ բաժանմունքի, 1971-1973 թվականներին՝ Մոլեկուլային կենսաբանության ինստիտուտի վիրուսաբանության, 1973-1990 թվականներին՝ Ռենտգենաբանության և ուռուցքաբանության ԳՀԻ վիրուսաբանության և իմունաբանության լաբորատորիաների վարիչ։


== Գործունեություն և ճանաչում ==
Զբաղվել է չարորակ նորագոյացություններով հիվանդների իմունառեակտիվության հետազոտությամբ և հայտնաբերված իմունային անբավարության շտկման բնական ու սինթետիկ հակավիրուսային նյութերի և ինտերֆերոնի մակածիչների հայտնաբերման, վիրուսազուգորդված ուռուցքների կանխարգելման ու բուժման եղանակների մշակմամբ։


== Անդամակցություն ==
«Ինտերֆերոն» միջազգային ընկերակցության անդամ, 1980
Իմունաբանության և ալերգիաբանության միջազգային ընկերակցության անդամ, 1999
ՀՀ Հակաուռուցքային միության անդամ, 1997


== Երկեր ==
Интерфероны в онкологии, Е., 1989 (համահեղինակ).


== Ծանոթագրություններ ==
Հիթ Լեդջեր

Հիթքլիֆ Էնդրյու «Հիթ» Լեջեր (անգլ.՝ Heathcliff Andrew "Heath" Ledger), ապրիլի 4, 1979(1979-04-04)[…], Պերթ, Արևմտյան Ավստրալիա, Ավստրալիա - հունվարի 22, 2008(2008-01-22)[…], Նյու Յորք շրջան, Նյու Յորք, ԱՄՆ), ավստրալա-ամերիկյան դերասան։


== Կենսագրություն ==
Հայտնի դերասան Հիթքլիֆ Էնդրյու (Հիթ) Լեջերը ծնվել է 1979 թվականի ապրիլի 4-ին Պերտե քաղաքում։ Մայրը՝ Սելլի Լեջեր Բելլը, ֆրանսերենի դասատու էր, իսկ հայրը՝ Կիմ Լեջերը, ավտոմրցարշավորդ և լեռնային ինժեներ։ Հիթը և նրա քույրը՝ Քեթրինը, կոչվել են Էմիլի Բրոնտեի «Ամպրոպային լեռնանցք» վեպի հերոսների անունով։ Երբ Հիթը տասը տարեկան է լինում, նրա ծնողները բաժանվում են, երեխան մնում է մոր հետ, բայց շարունակում լավ հարաբերություններ պահել հոր հետ։ Գիլֆորդի դպրոցում սովորելիս Հիթքլիֆը ակտիվ կերպով զբաղվում էր սպորտվ, պարերով, բացի դրանից, խաղում դպրոցի թատերական ստուդիայում։ Տասնհինգ տարեկանում նա դառնում է դպրոցի դերասանական թիմի ղեկավար և վերջնականապես ընտրում դերասանի մասնագիտությունը։ Նկարահանվելով մի քանի ավստրալիական ֆիլմերում Հիթը բավականին հայտնի է դառնում և ստանում է առաջարկներ նկարահանվելու ԱՄՆ-ում։
2000 թվականին Հիթ Լեջերը նկարահանվում է «Հայրենասերը» ֆիլմում Մել Գիբսոնի հետ միասին։ Այդ ֆիլմի շնորհիվ Լեջերը համաշխարհային ճանաչում է ձեռք բերում։ Հոլիվուդում Լեջերը նկարահանվել է տասնինը ֆիլմերում, որոնց թվում են «Իմ ատելության 10 պատճառները», «Ասպետի պատմություն», «Սապատավոր լեռը», «Խավարի ասպետը» ֆիլմերը։ «Խավարի ասպետը» ֆիլմում Ջոկերի դերի համար Հիթ Լեջերը հետմահու պարգևատրվում է «Օսկար» և «Ոսկե գլոբուս» մրցանակներով։ Նա պատմության մեջ երկրորդ դերասանն է, ով հետմահու պարգևատրվել է «Օսկար» մրցանակով։
2008 թվականի հունվարի 22-ին ժամը 15։31 Հիթ Լեջերին գտնում են մահացած իր Մանհեթենի բնակարանում։ Հետազոտության արդյունքում պարզվում է, որ դերասանը մահացել է սուր թունավորումից, որը առաջացել է ցավազրկողների, քնաբերների և տրանկվիլիզատորների համատեղ ազդեցությունից։


== Ֆիլմագրություն ==


=== Դերակատարումներ ===


== Ծանոթագրություններ ==


== Արտաքին հղումներ ==
«Սապատավոր լեռան», Հիթ Լեդջերի և Ջեյք Ջիլենհոլի կայք(ռուս.)
Թագվեթ

Թագվեթ (վրաց.՝ თაგვეთი), գյուղ Վրաստանում։ Գտնվում է Շիդա Քարթլի մարզի Խաշուրի շրջանում։


== Դիրք ==
Գտնվում է ծովի մակարդակից 720 մետր բարձրության վրա։ Շրջկենտրոն Խաշուրից հեռու է 3 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 56 մարդ։


== Ծանոթագրություններ ==
(9848) Յուգրա

(9848) Յուգրա (անգլ.՝ Yugra), աստերոիդ աստերոիդների հիմնական գոտում։ Հայտնաբերվել է 1990 թվականի օգոստոսի 26-ին Լյուդմիլա Ժուրավլյովայի կողմից Նաուչնիում։
Միջին հեռավորությունը Արեգակից կազմում է 2,380676 ա. մ., առավելագույնը մոտենում է 1,8403 ա. մ. հեռավորության վրա և հեռանում 2,9211 ա. մ.։ Արեգակի շուրջ մեկ ամբողջական պտույտ է կատարում 1341,68 երկրային օրվա ընթացքում, իր ուղեծրով շարժվելով միջինում 0,26832 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,25° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9848) Յուգրա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Վակիրխեն

Վակիրխեն   (գերմ.՝ Waakirchen), կոմունա Գերմանիայում, Բավարիա երկրամասում։
Ենթարկվում է Վերին Բավարիա երկրամասին։ Գտնվում է Միսբախ շրջանում։ Բնակչությունը 2970 մարդ տարածքը 49,02 կմ²։ Պաշտոնական կոդ՝ 091 82 133


== Ծանոթագրություններ ==


== Արտաքին հղումներ ==
Պաշտոնական կայք
Վերդեր (Հաֆել)

Վերդեր (գերմ.՝ Werder), քաղաք Գերմանիայում, Բրանդենբուրգի տարածքում։
Մտնում Պոտսդամ Միթելմարկ շրջանի կազմի մեջ։ Բնակչությունը 23 017 մարդ է (2010 թվականի դեկտեմբերի 31–ի տվյալներով)։ Զբաղեցնում է 115,99 կմ² տարածք։ Պաշտոնական կոդը՝ 12 0 69 656։
Քաղաքը բաժանված է 8 քաղաքային թաղամասերի։


== Պատկերներ ==

		
		


== Քույր քաղաքներ ==
Բիրժայ (Լիտվա)
Օփենհայմ (Գերմանիա)


== Ծանոթագրություններ ==


== Արտաքին հղումներ ==
Պաշտոնական էջ
[1]Archived 2012-02-04 at the Wayback Machine.
Չերվոնոսելիե

Չերվոնոսելիե (ուկրաիներեն՝ Червоносілля), գյուղ Ուկրաինայի Կիրովոգրադի մարզի Պետրովսկի շրջանում։
2001 թվականի տվյալներով Չերվոնոսելիե գյուղում բնակվում էր 367 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Վանիկ Ադամյան

Վիքիպեդիայում կան հոդվածներ  Ադամյան ազգանունով այլ մարդկանց մասին:Վանիկ Գրիգորի Ադամյան (հոկտեմբերի 2, 1946(1946-10-02), Շիրակի մարզ, Հայաստան), հայ ճարտարագետ-մաթեմատիկոս։ Տեխնիկական գիտությունների դոկտոր (1997), պրոֆեսոր (2001):


== Կենսագրություն ==
Վանիկ Ադամյանը ծնվել է 1946 թվականի հոկտեմբերի 2-ին, Շիրակի մարզի Սեպասար գյուղում։ 1969 թվականին ավարտել է Երևանի պոլիտեխնիկական ինստիտուտը։ 1969  թվականից աշխատում է Հայաստանի պետական ճարտարագիտական համալսարանի Գյումրու մասնաճյուղում։ 2001 թվականին եղել է կիրառական մեխանիկայի ամբիոնի վարիչ։
Աշխատանքները վերաբերում են ֆիզիկական շարժընթացների և ճարտարագիտական օբյեկտների հաշվարկմանը և նախագծմանը։


== Երկեր ==
Կիրառական մեխանիկա։ Խնդիրների ուսումնական ձեռնարկ, Հայաստանի Հանրապետության կրթության և գիտության նախարարություն, Հայաստանի պետական ճարտարագիտական համալսարան, Գյումրիի կրթահամալիր, Գյումրի, Ա. հ., 2002 (համահեղինակ)։
Բժշկական պատմություններ։ Պատմվածքներ, ՀԳՄ հրատարակչություն, Երևան, «Վան Արյան», 2005 (համահեղինակ)։
Կիրառական մեխանիկա-1։ Մեթոդական ցուցումներ, աշխատանքային ծրագիր և ստուգողական առաջադրանքներ հեռակա ուսուցման ուսանողների համար, Կրթության և գիտության Նախարարություն, Հայաստանի պետական ճարտարագիտական համալսարան (Պոլիտեխնիկ), Գյումրու մասնաճյուղ, Երևան, Ճարտարագետ, 2010 (համահեղինակ)։
Կիրառական մեխանիկա-2։ Մեթոդական ցուցումներ, աշխատանքային ծրագիր և ստուգողական առաջադրանքներ հեռակա ուսուցման ուսանողների համար, Կրթության և գիտության Նախարարություն, Հայաստանի պետական ճարտարագիտական համալսարան (Պոլիտեխնիկ), Գյումրու մասնաճյուղ, Երևան, Ճարտարագետ, 2010 (համահեղինակ)։


== Ծանոթագրություններ ==
Մարիս Սպեյթս

Մարիս Ակիմ Սպեյթս (անգլ.՝ Marreese Akeem Speights, օգոստոսի 4, 1987(1987-08-04), Սենթ Պետերսբուրգ, Փինելաս շրջան, Ֆլորիդա, ԱՄՆ), ամերիկացի պրոֆեսիոնալ բասկետբոլիստ։ Ներկա պահին հանդես է գալիս Չինաստանի բասկետբոլի ասոցիացիայի «Գուանչժոու Լոնգ Լայոնս» ակումբի կազմում։


== NBA կարիերայի ցուցանիշներ ==


=== Ամենամյա մրցաշրջան ===


=== Փլեյ Օֆ ===


== Արտաքին հղումներ ==
Էջը NBA.com կայքում(անգլ.)
Էջը Բասկետբոլ-ռեֆերենսում Archived 2016-05-14 at the Wayback Machine.(անգլ.)
Նարեկավանք

Նարեկավանք, 10-րդ դարի հայկական վանական համալիր էր պատմական Վասպուրական նահանգի Ռշտունյաց գավառում՝ Վանա լճի հարավ արևելյան ափին, Նարեկ գյուղում։ Այստեղ է սովորել Գրիգոր Նարեկացին։
Վանքի հիմնադրման շարժառիթ են դարձել Բյուզանդիայի Ռոմանոս կայսրի կրոնական հալածանքները, որոնց պատճառով հայ վանականները Բյուզանդիայից փախել և Հայաստանում են ապաստանել ու հիմնել Նարեկավանքը։

Վանական համալիրի գլխավոր եկեղեցին Սուրբ Սանդուխտն է, որը եռախորան, արևելյան կողմում զույգ ավադատներով, արմ. կամարակապ խորշերով, արտաքուստ ուղղանկյուն կառույց է՝ ութանիստ թմբուկով և բրգաձև վեղարով գմբեթով։
Ըստ ավանդույթի խորանում է գտնվում Սուրբ Սանդուխտի գերեզմանը։
Եկեղեցուն արևելյան կից Գրիգոր Նարեկացու գմբեթավոր մատուռ դամբարանն է, իսկ հրվ. մեկ զույգ որմնամույթերով, պայտաձև և Ավագ խորանով գմբեթավոր դահլիճի հորինվածքով Սուրբ Աստվածածին եկեղեցին է։ Նարեկավանքը զարթոնք է ապրել Անանիա Նարեկացու, ավելի ուշ Գրիգոր Նարեկացու վանահայրության տարիներին։ Անանիա Նարեկացու ջանքներվ վանքում հիմնվել է դպրոց, բազմաթիվ ձեռագրեր են ծնունդ առել այնտեղ, որոնցից մեզ են հասել 1069 թվականին գրված Ավետարանը։
1707 թվականին Մինաս վարդապետ Ղախանեցին հիմնովին նորոգել է վանքը, իսկ 1787 թվականին վանահայր Բարսեղ վարդապետը եկեղեցիներին արևելյան կից կառուցել է ուղղանկյուն, քառամույթ, ընդարձակ գավիթ, ուր թաղվել է Անանիա Նարեկացին։
1812 թվականին գավթի արմ. մուտքի առաջ կառուցվել է եռահարկ զանգակատուն։ 1843 թվականին բոլոր գմբեթները նորոգվել են, իսկ 1858 թվականին վանքն ամբողջովին բարեկարգվել է։ 1884 թվականին Արիստակես վարդապետը վանքում վարժարան է բացել, իսկ 1901 թվականին՝ որբանոց վարժարան։
Նարեկավանքից 2 կմ հեռու սրբավայր համարվող այն քարայրն է, ուր Գրիգոր Նարեկացին է ճգնել։
1915 թվականին Հայոց Ցեղասպանության ժամանակ Նարեկավանքն ավերվել է հիմնովին։


== Ծանոթագրություններ ==


== Արտաքին հղումներ ==
Գրյոդեն (Բրանդենբուրգ)

Գրյոդեն  (գերմ.՝ Gröden (Brandenburg)), կոմունա Գերմանիայի Բրանդենբուրգ երկրամասում։
Մտնում է Էլբա Էլստեր շրջանի կազմում։ Բնակչությունը կազմում է 1529 մարդ (ըստ 2010 թվականի դեկտեմբերի 31-ի)։ Տարածքը կազմում է 22,14 կմ²։ Պաշտոնական կոդ՝ 12 0 62 196։


== Ծանոթագրություններ ==


== Արտաքին հղումներ ==
Պաշտոնական էջ Archived 2007-11-22 at the Wayback Machine.
Ստիլթոն (պանիր)

Ստիլթոն, (անգլ.՝ Stilton cheese), անգլիական պանիր։


== Տեսակներ ==
Արտադրվում են «Ստիլթոնի» երկու տեսակ` հայտնի կապույտ «Ստիլթոնը» (պատկանում է Կապույտ պանիրներին) և ավելի քիչ հայտնի սպիտակ «Ստիլթոնը»։ «Ստիլթոնին» շնորհվել է Protected designation of origin (PDO) եվրոպական սերտիֆիկատ, ուստի միայն այն պանիրը, որը պատրաստված է Դերբիշիր, Լեստերշիր և Նոթթինգեմշիր կոմսություններում և պատասխանում է ստանդարտի խիստ պահանջներին, կարող է կոչվել «Ստիլթոն»։ Ճակատագրի հեգնանքով` Ստիլթոն գյուղում, որից առաջացել է այս պանրի անվանումը, այդ պանրի արտադրությունն արգելված է, քանի որ այս գյուղը գտնվում է Քեմբրիջշիր կոմսությունում։


== Պահանջներ ==
«Ստիլթոնին» ներկայացված հիմնական պահանջները այսպիսին են`

պանիրը պետք է պատրաստված լինի նշված կոմսություններում` տեղական պաստերիզացված կաթից։
պանիրը պետք է լինի գլանաձև։
հասունացման ընթացքում նրա վրա պետք է կեղև առաջանա։
պատրաստման ընթացքում պանիրը չպետք է ենթարկվի ճնշմանը։
պանիրը պետք է ունենա բարակ կապույտ երակներ` ճառագայթաձև ուղղված կենտրոնից։
պանիրը պետք է ունենա բնորոշ համ։«Ստիլթոնի» կապույտ երակները` ինչպես նաև նրա նրբաճաշակ համը, կապված են պանրի մեջ Penicillium roqueforti պենիցիլային մանրէի առկայության հետ։
Սովորաբար ճարպի պարունակությունը «Ստիլթոնի» մեջ կազմում է 35 %, իսկ սպիտակուցինը` 32 %:


== Պատմություն ==
Իր հայտնի լինելու համար «Ստիլթոնը» պարտական է Քուփեր Թորնհիլին։ Նա Ստիլթոն գյուղի Մեծ Հյուսիսային Ճանանապարհին գտնվող «Զանգակ» պանդոկի տերն էր։ 1730 թվականին Թորնհիլն ուղանցաբար եղել է Լեսթերշիրում, որտեղ փոքրիկ ագարակում  համտեսել է զարմանալիորեն համեղ կապույտ պանիր։ Թորնհիլն այնքան հավանեց պանիրը, որ անմիջապես գնեց այս պանրի տարածման բացառիկ իրավունքը։ Շուտով «Զանգակ» պանդոկին մոտեցավ պանրով բեռնված քառանիվ սայլակ։ Այդ ժամանակներին Լոնդոնից Էդինբուրգ և հակառակ ուղղությամբ մեկնող դիլիժանսները կանգ էին առնում Ստիլթոնում` հանգստանալու, այնպես որ կապույտ «Ստիլթոնի» մասին լեգենդները շատ արագ տարածվեցին ամբողջ Անգլիայով մեկ։


== Օգտագործում ==
«Ստիլթոնը» հաճախ մատուցում են նեխուրի հետ, ավելացնում են բանջարեղենային տրորած ապուրների մեջ` հատկապես բրոկկոլիի և նեխուրի հետ։ Օգտագործվում է տարբեր կրեկերների, թխվածքաբլիթների և հացի նրբընտիր տեսակների հետ բուտերբրոդներում։ Ըստ անգլիական ավանդույթի` «Ստիլթոնի» հետ խմում են պորտվեյն։ «Ստիլթոնը» ընդունված է մատուցել Ծննդյան ճաշկերույթի ժամանակ։ Ստիլթոն պանիրը շատ նմանություններ ունի Շրոպշիր Բլյու պանրի տեսակի հետ։


== Ծանոթագրություններ ==


== Արտաքին հղումներ ==
Ассоциация производителей «Стилтона»
Золотой «Стилтон»(չաշխատող հղում)
Աժնուր

Աժնուր, վանք Մուշ քաղաքում։


== Ծանոթագրություններ ==
Սանտ Անջելո ին Վադո

Սանտ Անջելո ին Վադո  (իտալերեն՝ Sant'Angelo in Vado), կոմունա Իտալիայում՝ Մարկե մարզի Պեզարո է Ուրբինո պրովինցիայում։ Բնակչությունը կազմում է 4115 մարդ (2008 թվականի տվյալներով), բնակչության խտությունը՝ 61 մարդ/կմ²։ Տարածքը կազմում է 67 կմ²։ Փոստային ինդեքս՝ 61048։ Հեռախոսային կոդ՝ 0722։
Համայնքի հովանավոր սուրբն է Սան Միչելե Արսանգելոն։


== Ժողովրդագրություն ==


== Համայնքի վարչակազմ ==
Հեռախոս։ 0722 819901
Էլ-փոստ։comune.sangelo-vado@provincia.ps.itSito Web= www.comune.santangeloinvado.pu.it
Պաշտոնական կայք։ http://www.comunesantangeloinvado.it/


== Արտաքին հղումներ ==
Официальный сайт населённого пункта (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Շարշադա (գյուղ, Ալնաշսկի շրջան)

Շարշադա (ռուս.՝ Шаршада), գյուղ Ռուսաստանի Ուդմուրթական հանրապետության Ալնաշսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ժան-Քրիստոֆ Գրանժե

Ժան-Քրիստոֆ Գրանժե (ֆր.՝ Jean-Christophe Grangé, հուլիսի 15, 1961(1961-07-15)[…], Բուլոն Բիյանկուր և Փարիզ), ֆրանսիացի գրող և սցենարիստ։ Երկար ժամանակ, որպես լրագրող-ֆրիլանսեր, համագործակցել է հայտնի պարբերականներին։ Իր լրագրողական փորձը Գրանժեն օգտագործել է վեպերի վրա աշխատելիս, որոնք սուր սյուժետային ժանրի դետեկտիվ ստեղծագործություններ են. դրանք հաճախ արծարծում են միջազգային բարդ թեմաներ, մասնավորապես՝ ահաբեկչություն, քաղաքական էքստրեմիզմ, կասկածելի գործունեություն ծավալող կազմակերպություններ։


== Կենսագրություն ==
Ժան-Քրիստոֆ Գրանժեն մագիստրոսի աստիճան է ստացել Սորբոնի համալսարանում։ Նրա նեղ մասնագիտական թեզը վերաբերել է Գյուստավ Ֆլոբերի արվեստին։ Սորբոնից հետո գրողը դարձել է քոփիրայթեր և սկսել աշխատել գովազդային գործակալությունում։ 1989 թվականին, 28 տարեկան հասակում, նա դարձավ հայտնի միջազգային լրագրող։ Այդ ժամանակ նա աշխատում էր Paris Match, Sunday Times և National Geographic ամսագրերի համար։
Հետագայում Գրանժեն սկսեց աշխատել որպես ֆրիլանսեր իր սեփական ընկերությունում, որի անունն էր «L & G»: Արդեն ինքնուրույն նա սկսեց վճարել ուղևորությունները։ Տարբեր երկրներում արված լրագրողական աշխատանքները նրա համար դարձան ներշնչանքի աղբյուր։ Հենց այդ շամանակաշրջանում նա ստացավ լրագրության ոլորտի երկու գլխավոր մրցանակները՝ Ռեյտեր (1991) և World Press (1992)։
1994 թվականին Ժան-Քրիստոֆը գրեց իր անդրանիկ վեպը՝ «Արագիլների թռիչքը»։ 1998 թվականին հրապարակված իր երկրորդ վեպը՝ «Ծիրանագույն գետեր», դարձավ հայտնի, հատկապես, երբ 2000 թվականին էկրանավորվեց։
1998 թվականին «Ծիրանագույն գետեր» ստեղծագործության համար Գրանժեն ստացավ «Grand prix RTL-Lire» (կամ "Prix RTL grand public") ֆրանսիական գրական ամենամյա մրցանակը։ Այն շնորհվում է ընթերցողների խմբի կողմից։
Հետագա տարիներին գրողը ստեղծել է ևս մի քանի վեպեր, գրել «Վիդոկ» ֆիլմի և «Անիծված Զեներները» կոմիքսի սցենարները։
Ժան-Քրիստոֆը ամուսնացած է եղել լրագրող Վիրջին Լյուկի հետ։ Ունի երեք զավակ՝ Լուի, Մաթիլդա, Իզե։


== Մատենագիտություն ==
1994 - «Արագիլների թռիչքը» (Le Vol des cigognes)
1998 - «Ծիրանագույն գետեր» (Les Rivières pourpres)
2000 - «Քարի եղբայրություն» (Le Concile de pierre)
2003 - «Գայլերի կայսրություն» (L'Empire des loups)
2004 - «Սև շուշան» (La Ligne noire)
2007 - «Խավարում երդվյալները» (Le Serment des limbes)
2008 - «Միզերերե» (Miserere)
2009 - «Մեռյալների անտառը» (La Forêt des mânes)
2011 - «Ուղևորը» (Le Passager)
2012 - «Կայկեն» (Kaiken)
2015 - «Լոնտանո» (Lontano)
2016 - «Կոնգո։ Ռեքվիեմ» (Congo Requiem)


== Ֆիլմեր հեղինակի սցենարով ==
Բոսորագույն գետեր
Քարի եղբայրություն
Գայլերի կայսրություն
Միզերերե (en:The Mark of the Angels – Miserere)
Արագիլների թռիչքը (Մինի սերիալ) 2012
Ուղևորը (Մինի սերիալ) 2014


== Սցենարներ ==
Վիդոկ
Բոսորագույն գետեր 2։ Ապոկալիպսիսի հրեշտակները
Նենգափոխում/ Switch 


== Ծանոթագրություններ ==


== Արտաքին հղումներ ==
Ժան-Քրիստոֆ Գրանժե (անգլ.) Internet Movie Database կայքում
Պաշտոնական կայք
Արվեստի երկրպագուների խումբ
Ջրածնային ավտոմեքենա

Ջրածնային ավտոմեքենան ի տարբերություն ավանդական վառելանյութով (օրինակ բենզինով կամ դիզելով) աշխատող փոխադրամիջոցների, օգտագործում է ջրածին (H2)։ Կարող է ունենալ ավանդական ներքին այրման շարժիչ, որտեղ վառելանյութի դեր է կատարում ջրածինը կամ 
էլեկտրական շարժիչ, երկու դեպքում էլ սակայն միակ մնացորդային արտանետումը ջրագոլորշին է։ Էլեկտրոնային շարժիչի դեպքում, մեքենան ունի վառելիքային մարտկոց, որտեղ ջրածինը թթվածնի (O2) օգնությամբ վերածվում է ջրի (H2O)։
Ավտոմեքենաներից բացի, ստեղծված են ջրածնային վառելիքային մարտկոցով աշխատողներ ավտոբուսներ, մոտոցիկլներ, նավեր և նույնիսկ հիբրիդ ինքնաթիռներ։
Մոդուբար դե լա Էմպարեդադա

Մոդուբար դե լա Էմպարեդադա (իսպ.՝ Modúbar de la Emparedada), բնակավայր և մունիցիպալիտետ Իսպանիայում։ Գտնվում է Բուրգոս պրովինցիայում (Կաստիլիա և Լեոն ինքնավար համայնքում)։ Մունիցիպալիտետը գտնվում է՝ Ալֆոս դե Բուռգոս շրջանում։ Բնակչությունը՝ 535 մարդ (2010 թվականի տվյալներով)։ Տարածքը ՝ 12 կմ²։


== Արտաքին հղումներ ==
[1] Archived 2008-09-05 at the Wayback Machine.
Մենիյ Սեն Ժորժ

Մենիյ Սեն Ժորժ (ֆր.՝  Mesnil-Saint-Georges), համայնք Ֆրանսիայի Պիկարդիա մարզի Սոմ գավառում։
Բնակչությունը 2006 թվականի դրությամբ կազմում է 175 մարդ, բնակչության խտությունը` 28.97 մարդ/կմ²։ Բնակավայրը զբաղեցնում է 6.04 կմ² տարածք։


== Աշխարհագրություն ==
Գտնվում է Փարիզ քաղաքից 90 կմ հյուսիս, Ամյեն քաղաքից 34 կմ հարավ-արևելք։


== Բնակչություն ==


== Տնտեսություն ==
2010 թվականին ուներ 108 աշխատունակ (15-64 տարեկան)  բնակիչ, որոնցից ակտիվ էին 81-ը, իսկ ոչ ակտիվները` 27։ Ակտիվության ցուցանիշը կազմում է 75,0 %։ 81 աշխատունակ մարդկանցից աշխատել է 75 անձ (41 տղամարդ և 34 կին)։ Գործազուրկ են եղել 6 անձ (2 տղամարդ և 4 կին)։ 27 անաշխատունակներից 8-ը եղել են աշակերտներ կամ ուսանողներ, 8-ը` թոշակառուներ, իսկ 11-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Գրեֆելֆինգ

Գրեֆելֆինգ (գերմ.՝ Gräfelfing, բավ․՝ Grefefing), կոմունա Գերմանիայում, Բավարիա երկրամասում։
Ենթարկվում է Վերին Բավարիա վարչական շրջանին։ Գտնվում է Մյունխեն շրջանում։ Բնակչությունը կազմում է 12870 մարդ (2010 թվականի դեկտեմբերի 31-ի տվյալներով)։ Տարածքը 9,58 կմ² է։ Պաշտոնական կոդը՝ 09 1 84 118։


== Ծանոթագրություններ ==


== Արտաքին հղումներ ==
Պաշտոնական կայք
Պիեռ-Ժիլ դը Ժեն

Պիեռ-Ժիլ դը Ժեն» (ֆր.՝ Pierre-Gilles de Gennes, հոկտեմբերի 24, 1932(1932-10-24)[…], Փարիզի 16-րդ շրջան, Փարիզ - մայիսի 18, 2007(2007-05-18)[…], Օրսե), ֆրանսիացի ֆիզիկոս, Նոբելյան մրցանակի դափնեկիր, ճանաչում է ստացել հեղուկբյուրեղային էկրանների ստեղծման աշխատանքը ստեղծելու համար։ Մի շարք հիմնարար հայտնագործությունների համար որոշ գիտական շրջանակներում նրան կոչում էին «մեր օրերի Նյուտոն»։


== Կենսագրություն ==
Դը Ժենի հայրը բժիշկ էր, իսկ մայրը ֆինանսիստների ազդեցիկ ընտանիքի անդամ։ Մինչև 12 տարեկանը կրթություն է ստացել տանը, հետագայում արդեն սովորել է École Normale Supérieure դպրոցում, որտեղ ծանոթացել է ֆիզիկոս Ալֆրեդ Կաստլերի հետ։ 1955 թվական դպրոցն ավարտելուց հետո անցել է աշխատանքի Saclay ատոմային էներգայի հետազոտության կենտրոնում։ 
1971 թվականին ստացել է պրոֆեսորի կոչում։ 1977 թվականին ավարտում է իր «Բյուրեղյա ապարների ֆիզիկա» գիրքը, որը մինչ օրս էլ համարվում է տվյալ ոլորտում հենքային գիտելիքների դասագիրք։
1979 թվականին դարձել է Ֆրանսիայի գիտությունների ակադեմիայի անդամ, 1980 թվականին ստացել է Ֆրանսիայի գիտական հետազոտությունների ազգային կենտրոնի ոսկե մեդալով։

1991 թվական ստացել է Ֆիզիկայի Նոբելյան մրցանակ` «Բացահայտելու համար այն, որ պարզ համակարգերում կարգավորված երևույթները ուսումնասիրելու համար մշակված մեթոդները կարող են ընդհանրացվել ավելի բարդ նյութի տեսակների, մասնավորապես՝ հեղուկ բյուրեղների և պոլիմերների համար»:
Ունենալով ֆինանսական խնդիրներ՝ կնոջ Անն-Մարիի հետ, 1976 թվականին, Օրսեում գտնվող իրեն տանը բացել են ռեստորան  «Le Boudin Sauvage», որը դեռևս գործում է.
Մահացել է քաղցկեղից 2007 թվականի մայիսի 18-ին երկարատև հիվանդությունից հետո։ Հուղարկավորված է Փարիզի Մոնռուժի գերեզմանատանը։


== Գրականություն ==
де Жен П.-Ж. Сверхпроводимость металлов и сплавов. — М.: Мир, 1968. — 280 с.
де Жен П.-Ж. Физика жидких кристаллов. — М.: Мир, 1977. — 400 с.
де Жен П.-Ж. Идеи скейлинга в физике полимеров. — М.: Мир, 1982. — 376 с.
де Жен П.-Ж., Бадос Ж. Хрупкие объекты. — М.: Мир, 2000. — 192 с.
Pierre-Gilles de Gennes. Simple Views on Condensed Matter. — World Scientific Publishing Co., 1992.
Pierre-Gilles de Gennes. Petit Point: A Candid Portrait on the Aberrations of Science. — Le Pommier, 2002.


== Ծանոթագրություններ ==
Ֆասիլ Ղեբի

Ֆասիլ Ղեբին Գոնդար քաղաքի բերդն է, որը գտնվում է Եթովպիայի Ամհարա շրջանում։ XVI - XVII դարերում ամրոցը Եթովպիայի Ֆասիլիդաս թագավորի և նրա ժառանգորդների գահանիստի վայր էր կատարում։
Կնուտ Գիլենբերգ

Կնուտ Անտոն Ուոլտեր Գիլենբերգ (շվեդերեն՝ Knut Anton Walter Gyllenberg, ապրիլի 5, 1886(1886-04-05), Malmö Sankt Petri församling, Մալմյո շրջան, Մալմյոհուս համայնք, Շվեդիա - հուլիսի 25, 1952(1952-07-25), Lund Cathedral parish, Շվեդիա), շվեդ աստղագետ։
Ընդունվել է Լունդի համալսարան 1908 թվականին, 1911 թվականին այստեղ ստացել է բակալավրի կոչում, իսկ 1914 թվականին դոկտորի կոչում, 1915 թվականից դարձավ այս համալսարանում դոցենտ իսկ 1932-ից նաև պրոֆեսոր։
1912 թվականից նա աշխատել է որպես համալսարանի աստղադիտարանի օգնական, իսկ 1921 թվականից դարձել է դիտարկող։ Հիմնականում զբաղվել է աստղաչափությամբ։
Արժանացել է Ֆերներսկա մրցանակին 1916 և 1923 թվականներին, ինչպես նաև Վոլմարկ մրցանակին 1926 թվականին։
Գիլենբերգը հայտնաբերել է (846) Լիպերտա աստերոիդը 1916 թվականի նոյեմբերի 26-ին։


== Ծանոթագրություններ ==


== Արտաքին հղումներ ==
Զարեչիե (գյուղ, Ռոմնիի շրջան)

Անվան այլ կիրառումների համար տե՛ս՝ ԶարեչիեԶարեչիե (ուկրաիներեն՝ Заріччя), գյուղ Ուկրաինայի Սումիի մարզի Ռոմնիի շրջանում։
2001 թվականի տվյալներով Զարեչիե գյուղում բնակվում էր 11 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ստացիոնար վիճակ (այլ կիրառումներ)

Ստացիոնար վիճակ, (անշարժ անգլ.՝ stationary)

Տեղում կանգնած, անշարժ), վիճակ, որի դեպքում տվյալ ֆիզիկական համակարգի բնութագրերը ժամանակի ընթացքում չեն փոփոխվում։ Օրինակ, հեղուկի հոսանքը ստացիոնար է, եթե արագությունը, ճնշումը, խտությունը և ջերմաստիճանը տարածության յուրաքան չյուր կետում մնում են հաստատուն։ Եթե մեխանիկական համակարգը փակ է կամ գտնվում է հաստատուն ուժային դաշտում, ապա համակարգի վիճակը ստացիոնար է, և էներգիան ժամանակի ընթացքում չի փոփոխվում (շարժման ինտեգրալ է)։
Քվանտային մեխանիկայում համակարգի վիճակը ստացիոնար է, եթե էներգիան ունի որոշակի (ժամանակի ընթացքում չփոփոխվող) արժեք։ Ստացիոնար վիճակում ֆիզիկական մեծությունների զանազան արժեքների հավանականությունը, հետևաբար և դրանց միջինը հաստատուն են։ Սիկրոաշխարհում էներգիան կարող է և չունենալ որոշակի արժեք, սակայն այս դեպքում էներգիայի զանազան արժեքների հավանականությունը և էներգիայի միջին արժեքը ժամանակի ընթացքում չեն փոփոխվում։
Թոշիմասա Ֆուրութա

Թոշիմասա Ֆուրութա (ճապ.՝ 古田 俊正 Ֆուրութա Թոշիմասա) (20-րդ դար, Տոկայ, Այչի, Ճապոնիա), ճապոնացի աստղագետ, աստերոիդների և գիսաստղերի հայտնաբերող։ Ծնվել է Ճապոնիայի Այչի պրեֆեկտուրայի Տոկայ քաղաքում։ Հայտնաբերել է 82 աստերոիդ, որոնցից 76-ը` այլ աստղագետների հետ համատեղ։


== Ծանոթագրություններ ==
Ֆրիդեբերտ Տուգլաս

Ֆրիդեբերտ Միխկելսոն, առավել հայտնի է Ֆրիդեբերտ Տուգլաս անունով (էստ․՝ Friedebert Tuglas, մարտի 2, 1886(1886-03-02), Ահյա, Ահյա, Պիլվամաա, Էստոնիա - ապրիլի 15, 1971(1971-04-15)[…], Տալլին, Էստոնական ԽՍՀ, ԽՍՀՄ), էստոնացի գրող և քննադատ։ Համարվում է ժամանակակից էստոնական գրականության հիմնադիր-հայրերից մեկը · ·, իմպրեսիոնիստական և սիմվոլիստական ուղղությունների առաջին ներկայացուցիչը էստոնական գրականության մեջ, ինչպես նաև ժամանակակից գրական էստոներենի հիմնադիրներից մեկը։ Հալածվելով Ռուսական կայսրության ցարի կողմից՝ նա դարձել ընդունված հեղինակ ԽՍՀՄ տարիներին։


== Կենսագրություն ==
1904-1905 թթ.-ին սովորել է Ուգո Տրեֆների գիմնազիայում։ Հեղափոխական գործունեության համար դատապարտվել է։ Ազատ արձակվելուց հետո՝ 1906 թ.-ին նրան արտաքսում են։ Այդ տարիներին Տուգլասը ապրել է Ֆինլանդիայում և Ֆրանսիայում։ 1917 թ.-ին վերադարձել է հայրենիք։ Նա եղել է էստոնական երիտասարդ գրողների ակումբի առաջնորդը, ինչպես նաև Էստոնիայի գրողների միության հիմնադիրը, որտեղ էլ որպես նախագահ աշխատել է 1922 թ., 1925-1927 թթ. և 1937-1939 թթ.։ 1946 թ.-ին Տուգլասին շնորհվել է Էստոնիայի ժողովրդական գրողի կոչում։ Նույն տարում դարձել է Էստոնիայի ԽՍՀ-ի գիտությունների ազգային ակադեմիայի թղթակից-անդամ։ Այնուհետև, հայտնվելով Խորհրդային սև ցուցակում, զրկվել է քաղաքացիական բոլոր իրավունքներից, գիտական կոչումներից, իսկ 1950 թ.-ին՝ հեռացվել Գիտությունների ազգային ակադեմիայից։ 1950 թվականին վտարվել է նաև գրողների միությունից։ Ֆրիեդեբերգ Տուգլասը մահացել է Տալլինում 1971 թ.-ին 85 տարեկան հասակում։ Նույն թվականին նրա պատվին Տալլինում բացվել է թանգարան։ Բացի այդ, սահմանվել է նրա անունը կրող գրական մրցանակ։
Ֆրիդեբերտ Տուգլասը երկու անգամ (1968 և 1969 թթ.) առաջադրվել է գրականության բնագավառում Նոբելյան մրցանակի։


== Երկեր ==


=== Վեպեր ===
Felix Ormusson 1915
Väike Illimar 1937


=== Այլ ստեղծագործություններ ===
Hingemaa 1906
Kahekesi 1908
Liivakell 1-2 1913
Õhtu taevas 1913
Saatus 1917
Teekond Hispaania 1918
Raskuse vaim 1920
Hingede rändamine 1925
Ado Grenzsteini lahkumine 1925
Juhan Liiv 1927
Teekond Põhja-Aafrika I-III 1928-30
Eesti Kirjameeste Selts 1932
Kriitika I-VIII 1935-36
Viron kirjallisuuden historia 1939
Noorusmälestused 1940
Esimene välisreis 1945
Mälestused 1960
Marginaalia 1966
Muutlik vikerkaar 1968
Rahutu rada 1973
Novelle ja miniatuure 1978
Kogutud teosed (երկերի լիակատար ժողովածու) 1986- (15 հատորով)
Taevased ratsanikud 1986
Popi ja Huhuu 1986
Tuhat aastat 1986
Kulttuurilugu kirjapeeglis: Johannes Aaviku & Friedebert Tuglase kirjavahetus 1990


== Ծանոթագրություններ ==


== Արտաքին հղումներ ==
Friedebert Tuglas Short Story Award
Friedebert Tuglas Museum in Tallinn
Գելլար

Գելլար, լեռ Կարսի սարահարթում, բարձրությունը մոտ 2470 մետր։


== Ծանոթագրություններ ==
Լենինի հրապարակ (այլ կիրառումներ)

Լենինի հրապարակ անվանումը կարող է վերաբերել.

Լենինի հրապարակ (Սանկտ Պետերբուրգ)
Լենինի հրապարակ (Վոլգոգրադ)
Լենինի հրապարակ (Վոլժսկի)
Լենինի հրապարակ (Կրասնի Սուլին)